pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-คณะผู้บริหาร บริษัท เซ็นทรัล เจดี คอมเมิร์ซ จำกัดเข้าเยี่ยมคารวะนายกรัฐมนตรี
วันพุธที่ 1 พฤศจิกายน 2560
คณะผู้บริหาร บริษัท เซ็นทรัล เจดี คอมเมิร์ซ จํากัดเข้าเยี่ยมคารวะนายกรัฐมนตรี
คณะผู้บริหาร บริษัท เซ็นทรัล เจดี คอมเมิร์ซ จํากัดเข้าเยี่ยมคารวะนายกรัฐมนตรี
วันนี้(1 พ.ย. 2560) เวลา 13.30 น. คณะผู้บริหาร บริษัท เซ็นทรัล เจดี คอมเมิร์ซ จํากัด นําโดยนายทศ จิราธิวัฒน์ ประธานกรรมการบริหาร บริษัท กลุ่มเซ็นทรัล จํากัด และนายริชาร์ด หลิว ประธานกรรมการบริหาร บริษัท เจดีดอทคอม จํากัด เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล สรุปสาระสําคัญดังนี้
นายกรัฐมนตรีกล่าวต้อนรับในนามของนายกรัฐมนตรีและรัฐบาลที่ได้พบกับนายริชาร์ด หลิว ประธานกรรมการบริหาร บริษัท เจดีดอทคอม จํากัด และ นายทศ จิราธิวัฒน์ ประธานกรรมการบริหาร บริษัท กลุ่มเซ็นทรัล จํากัด พร้อมคณะผู้บริหาร บริษัท เซ็นทรัล เจดี คอมเมิร์ซ จํากัด นายกรัฐมนตรียินดีที่ทราบว่าบริษัท กลุ่มเซ็นทรัล จํากัด และบริษัท เจดีดอทคอม จํากัด ซึ่งเป็นบริษัทดําเนินกิจการค้าปลีกขนาดใหญ่ของไทยและจีนได้ทําสัญญาร่วมทุนกันเป็นบริษัท เซ็นทรัล เจดี คอมเมิร์ซ จํากัด ซึ่งนอกจากจะมีส่วนช่วยส่งเสริมและผลักดันการพัฒนาพาณิชย์อิเล็กทรอนิกส์ (E – Commerce) ของไทยเพื่อยกระดับเศรษฐกิจไทยให้ก้าวสู่เศรษฐกิจดิจิทัลในอนาคตแล้ว ยังช่วยส่งเสริมความร่วมมือด้านเศรษฐกิจระหว่างไทย – จีนให้ครอบคลุมและใกล้ชิดกันมากยิ่งขึ้น
นายกรัฐมนตรียังชื่นชมการบริหารงานของบริษัทฯ ที่ใช้ความก้าวหน้าทางเทคโนโลยีมาใช้ในการค้าขาย ซึ่งสอดคล้องกับนโยบายรัฐบาลไทยที่ให้ความสําคัญกับการพัฒนาธุรกิจ E-commerce เพื่อยกระดับขีดความสามารถทางการแข่งขันให้แก่ผู้ประกอบการไทย โดยเฉพาะอย่างยิ่งผู้ประกอบการ SMEs และธุรกิจ Startup นายกรัฐมนตรีขอให้บริษัทฯ แบ่งปันประสบการณ์และความเชี่ยวชาญที่เป็นประโยชน์ของบริษัทฯ เพื่อส่งเสริม SMEs และผู้ประกอบการรุ่นใหม่ของไทย รวมถึงการสนับสนุนการพัฒนาการเรียนรู้ของบุคลากรไทย และพิจารณายกระดับสินค้าเกษตรของไทยสู่ตลาดโลก เพื่อให้เกิดการกระจายรายได้สู่ภาคการเกษตรและท้องถิ่น
ประธานกรรมการบริหาร บริษัท เจดีดอทคอม จํากัด กล่าวว่า บริษัทฯ ร่วมลงทุนบริษัท กลุ่มเซ็นทรัล จํากัด ประมาณ 1 หมื่นล้านบาท และตั้งเป้าว่าอีก 3 ปี จะเพิ่มมูลค่าการลงทุนเป็น 1 แสนล้านบาท และบริษัทฯ มีแผนที่จะจัดตั้งสํานักงานใหญ่ในเขตเศรษฐกิจพิเศษภาคตะวันออก (EEC) และยินดีพัฒนาศักยภาพผู้ประกอบการ SMEs และยินดีช่วยเหลือเกษตรกรไทยโดยนําสินค้าเกษตรจากไทยไปจําหน่ายสินค้าและสินค้าเกษตรผ่านระบบ E-Commerce ไปยังอาเซียนและตลาดโลก ด้านนายกรัฐมนตรีได้แสดงความยินดี และกล่าวว่า การลงทุนของภาคเอกชนในโครงการ EEC จะเป็นปัจจัยสําคัญในการผลักดันการพัฒนาเศรษฐกิจของไทยและสร้างผลประโยชน์ทางเศรษฐกิจและสังคมเชื่อมโยงไปยังประเทศอื่นๆในภูมิภาค
รัฐบาลไทย-ข่าวทำเนียบรัฐบาล-นายกรัฐมนตรีย้ำต้องฟื้นฟู บริษัท การบินไทย จำกัด (มหาชน) แต่ยังไม่มีการหารือการค้ำประกันเงินกู้
วันอังคารที่ 12 พฤษภาคม 2563
นายกรัฐมนตรีย้ําต้องฟื้นฟู บริษัท การบินไทย จํากัด (มหาชน) แต่ยังไม่มีการหารือการค้ําประกันเงินกู้
นายกรัฐมนตรีย้ําต้องฟื้นฟู บริษัท การบินไทย จํากัด (มหาชน) แต่ยังไม่มีการหารือการค้ําประกันเงินกู้
วันนี้ (12 พ.ค. 63) เวลา 13.30 น. ณ ห้องสีฟ้า ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม แถลงหลังการประชุมคณะรัฐมนตรีกรณี บริษัท การบินไทย จํากัด (มหาชน) ว่า คณะรัฐมนตรียังไม่มีการหารือแผนฟื้นฟูบริษัท การบินไทย จํากัด (มหาชน)
นายกรัฐมนตรีกล่าวถึงแผนการฟื้นฟูบริษัท การบินไทย จํากัด (มหาชน) ว่า จะมีการพิจารณาอย่างรอบคอบ เพราะเกี่ยวข้องกับข้อกฎหมายหลายฉบับ ทั้งนี้ คณะกรรมการนโยบายรัฐวิสาหกิจ (คนร.) เตรียมเสนอแผนฟื้นฟูสําหรับบริษัท การบินไทย จํากัด (มหาชน) เข้าสู่การพิจารณาของกระทรวงคมนาคม ซึ่งยังต้องพิจารณา ดําเนินการอีกหลายอย่างก่อนที่จะมีการเห็นชอบในหลักการ เพื่อนําเข้าที่ประชุมคณะรัฐมนตรี ซึ่งแผนการฟื้นฟูใหม่จะต้องครบถ้วนและสมบูรณ์ และอาศัยความร่วมมือจากหลายฝ่ายที่เกี่ยวข้องทั้งบุคลากรภายในและภายนอกองค์กร สหภาพแรงงาน ช่วยเหลือให้บริษัท การบินไทย จํากัด (มหาชน) สามารถให้บริการต่อไปได้ เพื่อลดผลกระทบต่อการจ้างงาน รวมถึงลูกจ้างหลายหมื่นคน รวมทั้งวิสาหกิจอื่นๆ ก็มีแผนฟื้นฟูเช่นกัน
นายกรัฐมนตรีย้ําว่า ขณะนี้ยังไม่มีการหารือกันเรื่องการค้ําประกันเงินกู้เพื่อนํามาฟื้นฟู เพียงคํานึงถึงการดําเนินการที่จะต่อเนื่องต่อไป
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ยุติธรรม ตรวจเยี่ยมการทำงานของกรมบังคับคดี
วันอังคารที่ 30 มกราคม 2561
รมว.ยุติธรรม ตรวจเยี่ยมการทํางานของกรมบังคับคดี
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ตรวจเยี่ยมการทํางานของกรมบังคับคดี
ในวันอังคารที่ ๒๙ มกราคม ๒๕๖๑ เวลา ๑๓.๓๐ น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
นําคณะผู้บริหารกระทรวงยุติธรรม ตรวจเยี่ยมการทํางานของกรมบังคับคดี
โดยมีนางสาวรื่นวดี สุวรรณมงคล อธิบดีกรมบังคับคดี
พร้อมด้วยคณะผู้บริหาร ข้าราชการ และเจ้าหน้าที่ให้การต้อนรับ
ณ ห้องประชุมคชสาร ๒ ชั้น ๓ อาคารกรมบังคับคดี
ในการนี้ อธิบดีกรมบังคับคดีได้รายงานผลการดําเนินงานของกรมบังคับคดีที่ผ่านมา
และแนวทางการปฏิบัติงาน
จากนั้นได้ตรวจเยี่ยมศูนย์ข้อมูลข่าวสารสายด่วนกรมบังคับคดี ๑๑๑๑ กด ๗๙
สํานักงานบังคับคดีแพ่งกรุงเทพมหานคร ๔ ห้องขายทอดตลาด
และศูนย์เทคโนโลยีสารสนเทศและการสื่อสาร
เพื่อติดตามการดําเนินงานและให้กําลังใจแก่เจ้าหน้าที่ผู้ปฏิบัติงาน
รัฐมนตรีว่าการกระทรวงยุติธรรม ได้สอบถามปัญหา และแนวทางแก้ปัญหาในการทํางาน
และได้ให้แนวทางในการทํางานให้กับกรมบังคับคดี ๔ ข้อ ดังนี้
๑) ในการทํางานของกรมบังคับคดี เป็นการทํางานโดยยึดหลักกฎหมาย
แต่ขอให้คํานึงถึงผู้มีส่วนได้เสีย เช่น จําเลย ให้พิจารณาเรื่องการอํานวยความยุติธรรม
เพื่อลดความเหลื่อมล้ํา และการขจัดความทุกข์ยาก และความสะดวกของทุกฝ่าย
๒) การพัฒนาบุคลากร การสร้างขวัญและกําลังใจในการทํางาน รวมถึงการสนับสนุนให้บุคลากร
มีความก้าวหน้าในสายงาน เพื่อให้การทํางานมีประสิทธิภาพ
๓) การเชื่อมโยงข้อมูลกับหน่วยงานที่เกี่ยวข้อง ต้องเป็นข้อมูลที่สามารถเปิดเผยได้
เพื่อไม่ก่อให้เกิดการละเมิดสิทธิส่วนบุคคล
๔) การพัฒนาในเรื่องของฐานข้อมูล Big Data เพื่อให้มีข้อมูลที่มีความถูกต้องแม่นยํา สามารถวิเคราะห์ได้
อันจะทําให้เกิดประโยชน์กับผู้ใช้บริการ และเพิ่มประสิทธิภาพในการทํางานมากยิ่งขึ้น
และต้องมีแผนในการดําเนินการ
ในการนี้ กรมบังคับคดีได้จัดให้มีการถ่ายทอดผ่านระบบ viedeo conference ไปยังทุกสํานักงานบังคับคดี
เพื่อรับฟังแนวทางที่รัฐมนตรีว่าการกระทรวงยุติธรรม ได้มอบให้พร้อมกันทั่วประเทศ
รัฐบาลไทย-ข่าวทำเนียบรัฐบาล-นรม. มอบ รมว.พม. เยี่ยมให้กำลังใจเด็กชายอายุ 8 ปี ป่วยเป็นโรคกล้ามเนื้ออ่อนแรง  โดยมีรองปลัด พม. เป็นผู้แทนลงพื้นที่เยี่ยมให้กำลังใจ พร้อมมอบของขวัญจาก นรม.
วันจันทร์ที่ 12 มิถุนายน 2560
นรม. มอบ รมว.พม. เยี่ยมให้กําลังใจเด็กชายอายุ 8 ปี ป่วยเป็นโรคกล้ามเนื้ออ่อนแรง  โดยมีรองปลัด พม. เป็นผู้แทนลงพื้นที่เยี่ยมให้กําลังใจ พร้อมมอบของขวัญจาก นรม.
นรม. มอบ รมว.พม. เยี่ยมให้กําลังใจเด็กชายอายุ 8 ปี ป่วยเป็นโรคกล้ามเนื้ออ่อนแรง  โดยมีรองปลัด พม. เป็นผู้แทนลงพื้นที่เยี่ยมให้กําลังใจ พร้อมมอบของขวัญจาก นรม.
วันนี้ (12 มิ.ย. 60) เวลา 14.00 น. กระทรวงการพัฒนาสังคมและความมั่นคงของมนุษย์(พม.) ได้รับมอบหมายจาก พลเอก ประยุทธ์ จันทร์โอชา นายกรัฐมนตรี ให้ดําเนินการลงพื้นที่เยี่ยมและให้กําลังใจ กรณีเด็กชายธรรมสมิต นวเศรษฐกุล หรือน้องเต้าอี้ อายุ 8 ปี ป่วยเป็นโรคกล้ามเนื้ออ่อนแรง ไม่สามารถเดินได้ ต้องใช้รถวีลแชร์ แต่มีความพยายามในการดําเนินชีวิตให้เหมือนเด็กปกติ สามารถไปโรงเรียนและร่วมกิจกรรมต่างๆของโรงเรียนร่วมกับเพื่อนได้เป็นอย่างดี ทั้งนี้ เด็กชายได้เขียนจดหมายถึงนายกรัฐมนตรี ที่เป็นขวัญใจและกําลังใจ มีใจความว่า อยากเจอลุงตู่ อยากชวนไปดูภาพยนตร์เรื่อง Gleason (เป็นหนังเกี่ยวกับเรื่องนักกีฬาคนพิการ) แต่ตนเองไม่สามารถเดินทางไปรับลุงตู่ได้ เนื่องจากพิการ และได้มีการเผยแพร่เรื่องราวดังกล่าวทางโซเชียลมีเดีย ซึ่งพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้มอบหมายให้นางนภา เศรษฐกร รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นผู้แทนในการเยี่ยมและให้กําลังใจ พร้อมทั้งนําจดหมายและของขวัญจากนายกรัฐมนตรีไปมอบให้เด็กชายดังกล่าว ณ โรงเรียนมีนประสาทวิทยา เขตมีนบุรี กรุงเทพฯ
นางนภา กล่าวว่า สําหรับการลงพื้นที่ครั้งนี้ กระทรวง พม. ได้รับมอบหมายจากนายกรัฐมนตรี ให้มาเยี่ยมและให้กําลังใจพร้อมทั้งมอบของขวัญและจดหมายจากนายกรัฐมนตรีให้เด็กชายดังกล่าว โดยข้อความที่นายกรัฐมนตรีเขียนถึงเด็กชายมีใจความว่า “ขอเป็นกําลังใจให้น้องเต้าอี้ ขอให้มีสุขภาพแข็งแรงโดยเร็ว รัฐบาลจะพยายามแก้ไขปัญหาด้านสาธารณสุขให้ได้โดยเร็ว เพื่อจะได้ดูแลประชาชนทุกคน เราต่างก็ต้องเป็นกําลังใจให้กันและกันนะครับ รักและห่วงใย ลงชื่อพลเอก ประยุทธ์ จันทร์โอชา นายกรัฐมนตรี (ลุงตู่ของเต้าอี้)” ทั้งนี้ ภายหลังที่เด็กชายได้รับของขวัญและอ่านข้อความของนายกรัฐมนตรี เด็กชายรู้สึกดีใจ และมีกําลังใจมากยิ่งขึ้น พร้อมทั้งฝากขอบคุณนายกรัฐมนตรีด้วย
นางนภา กล่าวเพิ่มเติม กระทรวง พม. โดยตนพร้อมด้วยเจ้าหน้าที่ศูนย์ช่วยเหลือสังคม สายด่วน 1300 และเจ้าหน้าที่กรมส่งเสริมและพัฒนาคุณภาพชีวิตคนพิการ (พก.) ได้ลงพื้นที่ตรวจสอบข้อเท็จจริงพร้อมเยี่ยมให้กําลังใจ พบว่า เด็กชายดังกล่าวพิการทางการเคลื่อนไหวหรือทางร่างกาย แต่มีความขยันหมั่นเพียร ตั้งใจเรียน และมีผลการเรียนดี สามารถเข้าร่วมกิจกรรมต่างๆร่วมกับเพื่อนได้ดี ซึ่งพ่อแม่ของเด็กได้ให้การเลี้ยงดูเป็นอย่างดี เพื่อให้เด็กสามารถมาเรียนหนังสือได้เหมือนเด็กปกติ ทั้งนี้ ขอชื่นชมเด็กชายดังกล่าวที่มีความมุ่งมั่นขยันหมั่นเพียร โดยไม่นําความพิการมาเป็นอุปสรรคในการดําเนินชีวิต สําหรับแนวทางการช่วยเหลือนั้น ได้มีการให้คําปรึกษาในการวางแผนด้านการศึกษาของเด็กในระยะยาว เพื่อให้สามารถดํารงชีวิตได้อย่างมีศักดิ์ศรีและประกอบอาชีพเลี้ยงดูตนเองได้ในอนาคต
รัฐบาลไทย-ข่าวทำเนียบรัฐบาล-“สาธิต” สั่งเข้มมาตรการรักษาความปลอดภัยสถานพยาบาล ย้ำความปลอดภัยบุคลากรสำคัญที่สุด
วันอังคารที่ 7 กรกฎาคม 2563
“สาธิต” สั่งเข้มมาตรการรักษาความปลอดภัยสถานพยาบาล ย้ําความปลอดภัยบุคลากรสําคัญที่สุด
รัฐมนตรีช่วยว่าการกระทรวงสาธารณสุข สั่งการสถานพยาบาลทุกแห่งให้เข้มมาตรการรักษาความปลอดภัย แก้ไขจุดเลี่ยง ย้ําความปลอดภัยบุคลากรและเจ้าหน้าที่สําคัญที่สุด หลังเกิดกรณีคนร้ายบุกเข้าหวังข่มขืนพยาบาลขณะกําลังปฏิบัติหน้าที่
รัฐมนตรีช่วยว่าการกระทรวงสาธารณสุข สั่งการสถานพยาบาลทุกแห่งให้เข้มมาตรการรักษาความปลอดภัย แก้ไขจุดเลี่ยง ย้ําความปลอดภัยบุคลากรและเจ้าหน้าที่สําคัญที่สุด หลังเกิดกรณีคนร้ายบุกเข้าหวังข่มขืนพยาบาลขณะกําลังปฏิบัติหน้าที่ ยืนยันให้เจ้าหน้าที่ตํารวจดําเนินคดีอย่างเด็ดขาด
วันนี้ (7 กรกฎาคม 2563) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์กรณีมีคนร้ายเข้าไปทําร้ายหวังข่มขืนพยาบาล โรงพยาบาลภูผาม่าน จ.ขอนแก่น โดยเจ้าหน้าที่ตํารวจจับกุมผู้ก่อเหตุได้แล้ว ว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีความห่วงใยพยาบาลที่ต้องพบกับเหตุการณ์ดังกล่าว ได้กําชับให้นายแพทย์สาธารณสุขจังหวัดขอนแก่น ดูแลสภาพจิตใจอย่างใกล้ชิด ให้หยุดงานพักผ่อนจนกว่าจะพร้อมกลับมาปฏิบัติงาน และให้เร่งแก้ไขจุดเสี่ยงต่างๆ ขณะนี้ได้แจ้งความดําเนินคดี พร้อมส่งคลิปหลักฐานต่างๆ ให้กับเจ้าหน้าที่ตํารวจใช้ดําเนินการตามกฎหมายกับผู้ก่อเหตุอย่างเด็ดขาด เพื่อไม่ให้เกิดเหตุการณ์เช่นนี้ซ้ําอีก นอกจากนี้ ได้ให้ผู้ตรวจราชการกระทรวงสาธารณสุขทุกเขตสุขภาพ และนายแพทย์สาธารณสุขจังหวัด ทบทวนมาตรการความปลอดภัยของสถานพยาบาลต่างๆ โดยเฉพาะโรงพยาบาลชุมชน โรงพยาบาลส่งเสริมสุขภาพตําบลที่อยู่ห่างไกล สํารวจจุดเสี่ยงและเร่งแก้ไข เพิ่มความปลอดภัย สร้างขวัญและกําลังใจในการทํางานให้กับบุคลากรทางการแพทย์และเจ้าหน้าที่ที่ต้องปฏิบัติงานดูแลผู้ป่วยตลอด 24 ชั่วโมง
สําหรับโรงพยาบาลภูผาม่าน ได้รับรายงานจากนายแพทย์สาธารณสุขจังหวัดขอนแก่นว่า ได้เพิ่มมาตรการความปลอดภัยแก่เจ้าหน้าที่ ดังนี้ 1.จัดให้มีเจ้าหน้าที่ผู้ชายขึ้นปฏิบัติงานในช่วงเวรดึกด้วย เพื่อความปลอดภัยของบุคลากรและคนไข้ 2.ประสานนายอําเภอจัดทีมอาสาดูแลความปลอดภัย และประสานไปยังสถานีตํารวจจัดสายตรวจดูแลให้บ่อยขึ้น 3.ติดตั้งกล้องวงจรปิดเพิ่มในจุดเสี่ยงต่างๆ 4.กําหนดเวลาเยี่ยมชัดเจน ปิดประตูเมื่อหมดเวลาเยี่ยม และติดตั้ง Intercom สื่อสารหน้าประตูหอผู้ป่วย 5.ประชาสัมพันธ์ขอความร่วมมือญาติผู้ป่วยช่วยกันดูแลสอดส่องความปลอดภัยในโรงพยาบาล 6.ปรับภูมิทัศน์ให้สามารถมองเห็นโดยทั่วบริเวณโรงพยาบาล และเพิ่มไฟส่องสว่างระหว่างทางเดินและหอพักบุคลากร สําหรับแผนระยะต่อไป จะประสานอาสาสมัครสาธารณสุขประจําหมู่บ้านมาช่วยอยู่กับเจ้าหน้าที่ในตอนกลางคืน และเตรียมงบประมาณในการจ้างเจ้าหน้าที่รักษาความปลอดภัยเพิ่ม
******************************** 7 กรกฎาคม 2563
รัฐบาลไทย-ข่าวทำเนียบรัฐบาล-นายฮาคีม อัล อาไรบี อดีตนักฟุตบอลทีมชาติบาห์เรน ได้รับการปล่อยตัวจากเรือนจำพิเศษ และเดินทางกลับไปยังประเทศออสเตรเลียแล้ว
วันอังคารที่ 12 กุมภาพันธ์ 2562
นายฮาคีม อัล อาไรบี อดีตนักฟุตบอลทีมชาติบาห์เรน ได้รับการปล่อยตัวจากเรือนจําพิเศษ และเดินทางกลับไปยังประเทศออสเตรเลียแล้ว
นายฮาคีม อัล อาไรบี อดีตนักฟุตบอลทีมชาติบาห์เรน ได้รับการปล่อยตัวจากเรือนจําพิเศษ และเดินทางกลับไปยังประเทศออสเตรเลียแล้ว
วันนี้ (12 กุมภาพันธ์ 2562) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชานายกรัฐมนตรี ให้สัมภาษณ์แก่สื่อมวลชนภายหลังการประชุมคณะรัฐมนตรีกรณีที่นายฮาคีม อัล อาไรบี อดีตนักฟุตบอลทีมชาติบาห์เรน ที่ได้รับการปล่อยตัวจากเรือนจําพิเศษกรุงเทพมหานคร และเดินทางกลับไปยังประเทศออสเตรเลีย ว่าเป็นไปด้วยความเรียบร้อย โดยนายกรัฐมนตรีขอให้ยุติการวิพากษ์วิจารณ์กรณีดังกล่าว พร้อมระบุว่าการดําเนินการในกรณีดังกล่าวได้รับความร่วมมือจากหลายหน่วยงาน และนายกรัฐมนตรีไม่สามารถเข้าไปแทรกแซงการทํางานในกระบวนการยุติธรรมได้ ซึ่งกระทรวงการต่างประเทศได้ทําหน้าที่ประสานงานไปยังออสเตรเลีย และบาห์เรน นายกรัฐมนตรีได้กล่าวว่า รัฐบาลขอกราบสํานึกในพระมหากรุณาธิคุณของสมเด็จพระเจ้าอยู่หัวมหาวชิราลงกรณ บดินทรเทพยวรางกูรที่ทรงห่วงใย และขอให้ทุกหน่วยงานทําหน้าที่ให้ดีที่สุดภายใต้กฎหมายของไทย สําหรับความสัมพันธ์ระหว่างไทยกับบาห์เรน ทั้งสองประเทศมีความสัมพันธ์อันดีในทุกระดับ ทําให้การดําเนินการเป็นไปด้วยความราบรื่น ซึ่งนับจากนี้เป็นเรื่องระหว่างบาห์เรนและออสเตรเลียต่อไป
โอกาสนี้ นายกรัฐมนตรีกล่าวถึงกรณีสหภาพยุโรปปลดใบเหลืองการทําประมงผิดกฎหมาย ขาดการรายงาน และไร้การควบคุม หรือ IUU (Illegal Unreported and Unregulated Fishing) ว่ารัฐบาลยังคงดําเนินการ และมีการพิจารณาอย่างต่อเนื่อง เพื่อไม่ให้เกิดปัญหาการทําการประมงผิดกฎหมายขึ้นอีก ทั้งนี้รัฐบาลเร่งรัดการดูแลชาวประมงที่ได้รับผลกระทบจากการออกกฎหมายประมงดังกล่าว โดยจะมีการจัดหางบประมาณ และมาตรการที่เหมาะสมต่อไป
รัฐบาลไทย-ข่าวทำเนียบรัฐบาล-รมว.ดีอีเอส – กสทช. ลงพื้นที่ถนนอโศก-สุขุมวิท-เพชรบุรี ติดตามนำร่องสายสื่อสารลงใต้ดิน ระยะทาง 3.4 กิโลเมตร
วันจันทร์ที่ 15 มิถุนายน 2563
รมว.ดีอีเอส – กสทช. ลงพื้นที่ถนนอโศก-สุขุมวิท-เพชรบุรี ติดตามนําร่องสายสื่อสารลงใต้ดิน ระยะทาง 3.4 กิโลเมตร
รมว.ดีอีเอส – กสทช. ลงพื้นที่ถนนอโศก-สุขุมวิท-เพชรบุรี ติดตามนําร่องสายสื่อสารลงใต้ดิน ระยะทาง 3.4 กิโลเมตร
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ร่วมประชุมหารือการนําสายสื่อสารลงใต้ดินพื้นที่กรุงเทพมหานคร โดยมี พล.ต.ท.โสภณ พิสุทธิวงษ์ รองผู้ว่าราชการกรุงเทพมหานคร และนายฐากร ตัณฑสิทธิ์ เลขาธิการ กสทช. ร่วมประชุม ณ ห้องประชุม กสทช.โดยมีผู้แทนจากหน่วยงานที่เกี่ยวข้องร่วมรายงานความคืบหน้าการนําสายสื่อสารลงใต้ดินฯ ภายหลังจากประชุม รัฐมนตรีฯ และคณะ พร้อมด้วยเลขาธิการ กสทช. และนายมรกต เธียรมนตรี รองกรรมการผู้จัดการใหญ่ บมจ.ทีโอที เดินทางไปยังพื้นที่นําร่องในการนําสายสื่อสารลงใต้ดิน ในพื้นที่กรุงเทพมหานครในเส้นทางที่การไฟฟ้านครหลวงไม่มีการรื้อถอนเสาไฟฟ้า และไม่มีสภาพบังคับ ณ บริเวณถนนอโศกมนตรี ตั้งแต่ถนนสุขุมวิท ถึงถนนเพชรบุรี ระยะทาง 1.7 กิโลเมตร รวมสองฝั่ง 3.4 กิโลเมตร เมื่อวันที่ 15 มิถุนายน 2563
**************
รัฐบาลไทย-ข่าวทำเนียบรัฐบาล-รถไฟฟ้าแอร์พอร์ต เรล ลิงก์ ขยายเวลาปิดให้บริการจากเดิม 21.30 น. เป็น 22.30 น. หลังศบค. เห็นชอบผ่อนปรนลดเวลาเคอร์ฟิว [กระทรวงคมนาคม]
วันเสาร์ที่ 16 พฤษภาคม 2563
รถไฟฟ้าแอร์พอร์ต เรล ลิงก์ ขยายเวลาปิดให้บริการจากเดิม 21.30 น. เป็น 22.30 น. หลังศบค. เห็นชอบผ่อนปรนลดเวลาเคอร์ฟิว [กระทรวงคมนาคม]
รถไฟฟ้าแอร์พอร์ต เรล ลิงก์ ขยายเวลาปิดให้บริการจากเดิม 21.30 น. เป็น 22.30 น. หลังศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ (ศบค.) เห็นชอบผ่อนปรนลดเวลาเคอร์ฟิวจากเวลา 22.00 - 04.00 น. ไปเป็น 23.00 - 04.00 น.
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด เปิดเผยว่า หลังศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ (ศบค.) เห็นชอบผ่อนปรนลดเวลาเคอร์ฟิวจากเวลา 22.00 - 04.00 น. ไปเป็น 23.00 - 04.00 น. บริษัทจึงได้ปรับเปลี่ยนเวลาการให้บริการให้สอดคล้องกับมติดังกล่าว จากเดิมที่ให้บริการในเวลา 05.30 – 21.30 น. เป็นให้บริการในเวลา 05.30 – 22.30 น. ตั้งแต่วันที่ 17 พฤษภาคม 2563 เป็นต้นไป โดยรถไฟขบวนสุดท้ายจะออกจากสถานีพญาไท และสถานีสุวรรณภูมิ เวลา 22.00 น. และจะถึงสถานีปลายทางเวลา 22.30 น.
รัฐบาลไทย-ข่าวทำเนียบรัฐบาล-สศอ. แถลงข่าว “ดัชนีอุตสาหกรรมเดือนเมษายน ปี 2561”
วันศุกร์ที่ 1 มิถุนายน 2561
สศอ. แถลงข่าว “ดัชนีอุตสาหกรรมเดือนเมษายน ปี 2561”
สศอ.แถลงข่าว “ดัชนีอุตสาหกรรมเดือนเมษายน ปี 2561”
รัฐบาลไทย-ข่าวทำเนียบรัฐบาล-ครม.อนุมัติ แผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2562
วันอังคารที่ 4 ธันวาคม 2561
ครม.อนุมัติ แผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2562
แผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2562
วันนี้ (4 ธ.ค 61) เวลา 15.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี พ.อ. อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี แถลงคณะรัฐมนตรี รับทราบแผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2562 โดยมีสาระสําคัญ ดังนี้
แผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2562 ซึ่งในคราวประชุมคณะกรรมการศูนย์อํานวยการความปลอดภัยทางถนน ครั้งที่ 2/2561 เมื่อวันที่ 5 ตุลาคม 2561 ได้มีมติเห็นชอบแผนบูรณาการดังกล่าว เพื่อให้หน่วยงานที่เกี่ยวข้อง จังหวัด และอําเภอ ใช้เป็นกรอบแนวทางในการดําเนินการป้องกันและลดอุบัติเหตุทางถนนช่วงเทศกาล ปีใหม่ พ.ศ. 2562การรณรงค์ “ขับรถมีน้ําใจ รักษาวินัยจราจร มีช่วงเวลาการดําเนินการ กําหนดเป็น 2 ช่วง คือ 1) ช่วงเตรียมความพร้อมและการรณรงค์ ระหว่างวันที่ 1 พฤศจิกายน – 26 ธันวาคม 2561 และ 2) ช่วงควบคุมเข้มข้น ระหว่างวันที่ 27 ธันวาคม 2561 – 2 มกราคม 2562 ทั้งนี้ เพื่อกําหนดเป้าหมาย มาตรการ แนวทางการดําเนินงานของหน่วยงานต่างๆ ในการบูรณาการการดําเนินงานด้านการป้องกันและลดอุบัติเหตุทางถนน เพื่อลดปัจจัยเสี่ยงที่เป็นสาเหตุสําคัญของการเกิดอุบัติเหตุทางถนน และป้องกันการเกิดอุบัติภัยอื่นๆ ในช่วงเทศกาลปีใหม่
พร้อมกันนี้ ยังได้มีการกําหนดมาตรการ เพื่อดําเนินการช่วงเทศกาลปีใหม่ พ.ศ. 2562 เพื่อลดปัจจัยเสี่ยงการเกิดอุบัติเหตุทางถนนทั้งด้านคน ถนน ยานพาหนะและสิ่งแวดล้อม ได้แก่ 1) มาตรการการลดปัจจัยเสี่ยงด้านคน 2) มาตรการการลดปัจจัยเสี่ยงด้านถนนและสภาพแวดล้อม 3) มาตรการการลดปัจจัยเสี่ยงด้านยานพาหนะ 4) มาตรการด้านการช่วยเหลือหลังเกิดอุบัติเหตุ 5) มาตราการความปลอดภัยทางน้ํา 6) มาตรการดูแลความปลอดภัย และ 7) มาตรการเสริม เพื่อเป็นข้อมูลประกอบการพิจารณากําหนดมาตรการ แนวทางในการป้องกันและลดอุบัติเหตุทางถนนต่อไป
อนึ่ง คณะกรรมการศูนย์อํานวยการความปลอดภัยทางถนน ได้นําหลักเกณฑ์การประเมินความเสี่ยงในระดับพื้นที่ตามระบบการเตือนภัยของแผนการป้องกันและบรรเทาสาธารณภัยแห่งชาติ พ.ศ. 2558 มาวิเคราะห์ จากจํานวนครั้งของการเกิดอุบัติเหตุทางถนนในช่วงเทศกาลปีใหม่เฉลี่ย 3 ปีย้อนหลัง (พ.ศ. 2559 – 2561) โดยกําหนดให้มีระดับของความเสี่ยง 4 ระดับ ดังนี้ 1) สีแดง หมายถึง สถานการณ์อยู่ในภาวะเสี่ยงอันตรายสูงสุดโดยมีค่าเฉลี่ยจํานวนครั้งอุบัติเหตุในช่วงเทศกาล มากกว่าหรือเท่ากับ 2 ครั้งต่อวัน ขึ้นไป 2) สีส้ม หมายถึง สถานการณ์อยู่ในภาวะเสี่ยงอันตรายสูงโดยมีค่าเฉลี่ยจํานวนครั้งอุบัติเหตุในช่วงเทศกาล ตั้งแต่ 1.00 – 1.99 ครั้งต่อวัน 3) สีเหลือง หมายถึง สถานการณ์อยู่ในภาวะเสี่ยงอันตราย โดยมีค่าเฉลี่ยจํานวนครั้งอุบัติเหตุในช่วงเทศกาล ตั้งแต่ 0.01 – 0.99 ครั้งต่อวัน และ4) สีเขียว หมายถึง สถานการณ์อยู่ในภาวะที่มีความเสี่ยงน้อย โดยมีค่าเฉลี่ยจํานวนครั้งอุบัติเหตุในช่วงเทศกาลเท่ากับ 0.00
.......................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สำนักงานเศรษฐกิจการคลังยืนยัน การบริหารเงินคงคลัง ปีงบ 60 ดำเนินการภายใต้กรอบวินัยการเงินการคลังตามกฎหมายทุกประการ
วันจันทร์ที่ 30 ตุลาคม 2560
สํานักงานเศรษฐกิจการคลังยืนยัน การบริหารเงินคงคลัง ปีงบ 60 ดําเนินการภายใต้กรอบวินัยการเงินการคลังตามกฎหมายทุกประการ
สศค.ชี้แจงแนวทางการบริหารเงินคงคลังปีงบ 60 หน่วยงานที่เกี่ยวข้องวางแผนดําเนินการร่วมกันทุกไตรมาสอย่างรอบคอบรัดกุม มีประสิทธิภาพ คํานึงถึงผลต่อเศรษฐกิจ สภาพคล่องของรัฐบาล ดําเนินการภายใต้กรอบวินัยการเงินการคลังตามกฎหมายทุกประการ
วันที่ 29 ต.ค.60 นายสุวิชญ โรจนวานิช ผู้อํานวยการสํานักงานเศรษฐกิจการคลัง สํานักงานเศรษฐกิจการคลัง (สศค.) กระทรวงการคลัง ชี้แจงกรณีข้อวิจารณ์การบริหารเงินคงคลัง ปีงบประมาณ 2560 ตามที่เพจอาณาจักรไบกอน Returns นําเสนอข่าวกรณีสํานักงานเศรษฐกิจการคลัง กระทรวงการคลัง เปิดเผยข้อมูลฐานะการคลังของรัฐบาลตามระบบกระแสเงินสดประจําปีงบประมาณ 2560 (ต.ค.59-ก.ย.60) ว่า รัฐบาลมีรายได้นําส่งคลังทั้งสิ้น 2.34 ล้านล้านบาท ขณะที่มีการเบิกจ่ายงบประมาณทั้งสิ้น 2.89 ล้านล้านบาท โดยรัฐบาลได้กู้เงินเพื่อชดเชยการขาดดุลทั้งสิ้น 5.52 แสนล้านบาท ส่งผลให้เงินคงคลัง ณ สิ้นเดือน ก.ย. 2560 มีจํานวนทั้งสิ้น 5.23 แสนล้านบาท สะท้อนว่าฐานะการคลังในปีงบประมาณ 2560 ยังคงมีความเข้มแข็ง โดยมีระดับเงินคงคลังมากกว่า 500,000 ล้านบาท และสูงกว่าช่วงเดียวกันของปีที่แล้ว 82,000 ล้านบาท ซึ่งเพจ อาณาจักรไบกอน Returns ได้วิพากษ์วิจารณ์ในเชิงลบว่าเป็นการบริหารงานราชการแผ่นดินที่มักง่าย เพราะแค่กู้เงินมาโปะ เงินคงคลังก็ไม่ขาดดุลแล้ว นั้น
สํานักงานเศรษฐกิจการคลัง ขอชี้แจงว่า ถึงแม้ว่าเศรษฐกิจของประเทศจะมีการขยายตัวดีขึ้นมาอย่างต่อเนื่อง แต่การลงทุนของภาคเอกชนยังไม่สามารถดําเนินการได้อย่างเต็มที่ รัฐบาลยังคงมีความจําเป็นที่จะต้องดําเนินนโยบายการคลังเพื่อส่งเสริมการขยายตัวของเศรษฐกิจอย่างต่อเนื่อง โดยในปีงบประมาณ 2560 รัฐบาลจัดทํางบประมาณแบบขาดดุล 552,920 ล้านบาท ซึ่งการขาดดุลดังกล่าวเป็นการขาดดุลสําหรับรายจ่ายเพื่อการลงทุน และเป็นไปตามที่กําหนดไว้ในกฎหมายงบประมาณรายจ่ายประจําปีและงบประมาณรายจ่ายเพิ่มเติม และเป็นไปตามมาตรา 21 ของ พ.ร.บ. การบริหารหนี้สาธารณะฯ ซึ่งกําหนดกรอบวินัยการเงินการคลังในการกู้เพื่อชดเชยการขาดดุลไว้ไม่เกินร้อยละ 20 ของงบประมาณรายจ่ายประจําปี และร้อยละ 80 ของงบประมาณรายจ่ายเพื่อการชําระต้นเงินกู้ ทั้งนี้ รัฐบาลสามารถชดเชยการขาดดุลดังกล่าวได้โดยการกู้เงิน ตามที่กําหนดไว้ในมาตรา 9 ทวิ ของ พ.ร.บ. วิธีการงบประมาณฯ โดยรัฐบาลที่ผ่านมาทุกชุดได้ยึดปฏิบัติตามกฎหมายนี้มาโดยตลอด
นอกจากนี้ กระทรวงการคลังจําเป็นต้องกู้เงินเพื่อชดเชยการขาดดุลเต็มวงเงินตามกฎหมาย ที่กําหนดให้การดําเนินการกู้ชดเชยการขาดดุลจะต้องดําเนินการให้แล้วเสร็จภายในปีงบประมาณ ส่งผลให้ในช่วงสิ้นปีงบประมาณระดับเงินคงคลังจะค่อนข้างสูง เนื่องจากรัฐบาลต้องสํารองเงินคงคลังไว้ใช้จ่ายในช่วงต้นปีงบประมาณ ที่มีกระแสเงินสดจ่ายมากกว่ากระแสเงินสดรับ เพื่อให้การเบิกจ่ายงบประมาณและการส่งเสริมการขยายตัวทางเศรษฐกิจเป็นไปอย่างต่อเนื่อง
ดังนั้น จะเห็นได้ว่าแนวทางการบริหารเงินคงคลังดังกล่าวไม่ได้เป็นการดําเนินการที่มักง่าย แต่เป็นแนวทางที่หน่วยงานที่เกี่ยวข้องได้มีการวางแผนการดําเนินการร่วมกันทุกไตรมาสอย่างรอบคอบรัดกุม โดยพิจารณาจากกระแสรายได้ กระแสรายจ่าย ความจําเป็นในการกู้เงินในช่วงระยะเวลาต่าง ๆ จึงถือได้ว่ามีประสิทธิภาพ อีกทั้งได้คํานึงถึงผลต่อเศรษฐกิจ สภาพคล่องของรัฐบาล และยังเป็นการดําเนินการภายใต้กรอบวินัยการเงินการคลังตามกฎหมายทุกประการ
-------------------------